Εθνικός Όμιλος Φιλάθλων Πειραιώς-Φαλήρου (υδατοσφαίριση γυναικών)

Το γυναικείο τμήμα υδατοσφαίρισης του **[[Εθνικός Πειραιώς|Εθνικού Ο.Φ.Π.Φ.]],** σωματείου ιδρυθέν το 1923, είναι από τα πρώτα γυναικεία στο χώρο και μετρά 6 τίτλους, 2 εξ αυτών, ευρωπαϊκοί.

## Ιστορία
### Πρώτα χρόνια και ευρωπαϊκός τίτλος (1988–2010)
Το τμήμα της γυναικείας υδατοσφαίρισης του Εθνικού ιδρύθηκε τη δεκαετία του 1980. Πολύ νωρίς κατέκτησε 3 Πρωταθλήματα Ελλάδας (1988, 1990, 1992) αποτελώντας δύναμη στο χώρο μαζί με της Γλυφάδα και Βουλιαγμένη.

Το 1989–90 μετέχει στη δεύτερη διοργάνωση Κυπέλλου Πρωταθλητριών **(21–23/10/1988)** όπου θα νικήσει την δανική Άαρχους (**13–4**) αλλά θα ηττηθεί από τη γερμανική Νοϊκέλν (**4–13**), την ισπανική Μόλινς ντε Ρέι (**6–10**) και την ουγγρική Βαζούτας (**5–24**).

Το 1990–91 θα αποκλειστεί από τη συνέχεια στον όμιλο που μετείχε μαζί με τις Βολτούρνο Νάπολι, Μεντιτεράνι, Οντένσε, Κόβεντρι και Σέντες. Θα ξεχωρίσει η νίκη του επί της δανικής Οντένσε με **20–2**.

Το 1992–93 μετείχε με προπονητή τον αείμνηστο Φ. Μουδάτσιο, στον προκριματικό όμιλο του Κυπέλλου Πρωταθλητριών **(15–17/01/1993)** νικώντας τη νορβηγική Βίκα (**8–4**) αλλά χάνοντας από την ουγγρική Ζέντεσι (**6–11**) και τη ρωσική Ουραλότσκα (**9–12**).

Παίκτριες υπήρξαν οι Σούλα Βογιατζή, Μαίρη Βούλγαρη, Τένια Βούλγαρη, Δώρα Ιωαννίδου, Ειρήνη Μαυρίδου, Ελένη Φούντα, Ντίνα Μαυρίδου, Άννα Χατζηγεωργάκη, Εύη Βαραμέντη, Βαρβάρα Φελλά, Βίκυ Γαλάτη, Υρώ Κοντοκοντή, Παναγιώτα Ζυμαράκου, Μαρία Δεμιράκου, Δήμητρα Κατόγλου με προπονητή των πρώην υδατοσφαιριστή της ανδρικής ομάδας, Ανάργυρο Κεχαγιά. Έπειτα όμως συμβιβάστηκε σε δεύτερο ρόλο πίσω από τις δύο μεγάλες ομάδες των νοτίων προαστίων και του συμπολίτη Ολυμπιακού.

Το 2004–05 θα κατακτήσει τη δεύτερη θέση στο πρωτάθλημα χάνοντας τον τίτλο από τη Βουλιαγμένη.

Το 2008–09 θα φτάσει μέχρι τους «8» του ΛΕΝ Τρόφι κάνοντας αξιοσημείωτη πορεία ενώ στο πρωτάθλημα βρέθηκε κοντά στην πρόκριση στους τελικούς.

Το 2009–10 όμως στην ίδια διοργάνωση, κατάφερε και κατέκτησε τον πρώτο ευρωπαϊκό τίτλο του τμήματος αλλά και του σωματείου, επικρατώντας σε διπλό τελικό επί της ρωσικής Χάντι Μανσίσκ από τη Σιβηρία. Την ίδια χρονιά αναμετρήθηκε με την Πρωταθλήτρια Ευρώπης, Βουλιαγμένη, για τον τίτλο του Ευρωπαϊκού Σούπερ Καπ, όμως δεν κατάφερε να επιβληθεί της αντιπάλου. Παρόμοια κατάληξη είχε και η δεύτερη απόπειρα κατάκτησης του Ευρωπαϊκού Σούπερ Καπ για τους «κυανόλευκους», το 2022, όταν και ηττήθηκε από τον Ολυμπιακό σε άλλον έναν ελληνικό τελικό αφού είχε προηγηθεί η πανηγυρική κατάκτηση του δεύτερου ΛΕΝ Τρόφι με ισάριθμες νίκες στους δύο τελικούς επί της ουγγρικής Ντουναουϊβάρος.

### Εποχή Δημήτρη Κολοβού (2018–)
Το γυναικείο τμήμα του Εθνικού ανέλαβε από το 2018 έως και το 2024, ο παράγοντας του Εθνικού, Δημήτρης Κολοβός.

Το 2019 επιστρέφει μετά από πολύ μεγάλο διάστημα στην Ευρωλίγκα, παίρνοντας μέρος στον προκριματικό όμιλο που διοργάνωσε ο Εθνικός στο κολυμβητήριο «Πέτρος Καπαγέρωφ». Ο Εθνικός θα επικρατήσει της πρωταθλήτριας Γαλλίας Λιλ με **14–5** αλλά θα ηττηθεί από την ουγγρική Ουίπεστ (**11–13**), την πολυνίκη του κυπέλλου πρωταθλητριών Οριτζόντε Κατάνια (**5–15**) και από τη ρώσικη Ντινάμο Ουραλότσκα (**10–17**).

Την περίοδο 2021-22, ο Εθνικός με προπονητή τον Σέρβο Μάρκο Μίσιτς θα λάβει μέρος στα προκριματικά της Ευρωλίγκας, θα περάσει στις «16» καλύτερες ομάδες της Ευρώπης ενώ στη συνέχεια θα κληρωθεί σε όμιλο με τον πρωταθλητή Ευρώπης Ολυμπιακό, την ιταλική Ρόμα και την καταλανική Τεράσα. Ο Εθνικός επικράτησε τις διοργανώτριας Πασένσε από την Πορτογαλία, και της Ολύμπια Κόζιτσε από τη Σλοβακία ενώ ηττήθηκε **15–14** από την πολυνίκη Οριτζόντε Κατάνια και **15–8** από τη Σαβαδέλ. Ο Εθνικός θα πετύχει μεγάλη νίκη με **14–5** επί της Ρόμα και θα κλειδώσει την πρόκριση στους «8» με νίκη 8–7 επί της Τεράσα. Στον τελευταίο αγώνα για την «πρωτιά» του ομίλου, ο Εθνικός θα ηττηθεί από τον συμπολίτη ΟΣΦΠ με **5–9**. Στους «8» θα αποκλειστεί σε διπλούς αγώνες από την πέντε φορές πρωταθλήτρια Ευρώπης Σαβαδέλ (ήττα **8–13** εντός, ήττα **8–6** εκτός). Ο Εθνικός παρά τον αποκλεισμό του θα συμμετείχε στο φάιναλ φορ του Κυπέλλου Ευρώπης αλλά λόγω των εξελίξεων με τη ρωσική εισβολή στην Ουκρανία, δεν διεξήχθη φάιναλ φορ αλλά διπλός τελικός όπου μετείχαν οι Εθνικός και Ντουναουϊβάρος. Με προπονήτρια τη θρύλο της ελληνικής υδατοσφαίρισης, Αντιγόνη Ρουμπέση, ο Εθνικός στον πρώτο τελικό επικράτησε στην Ουγγαρία με **12–8** ενώ στο «Παπαστράτειο» κολυμβητήριο διπλασίασε τις νίκες του με νίκη **14–9**. Αυτό ήταν το τέταρτο Κύπελλο Ευρώπης για την ελληνική υδατοσφαίριση με τον Εθνικό να είναι η ελληνική ομάδα με τις περισσότερες κατακτήσεις, μια παραπάνω από τη Βουλιαγμένη και τον Ολυμπιακό.

Για την περίοδο 2022–23, ο Εθνικός έλαβε μέρος στα προκριματικά του Τσάμπιονς Λιγκ και συγκεκριμένα στον όμιλο που διεξήχθη στη γαλλική πόλη Μυλούζ. Εκεί με 2 νίκες (**20–6** επί της γερμανικής Σπάνταου και **15–10** επί της διοργανώτριας Μυλούζ) και 2 ήττες (από Ρόμα και Ντουναουϊβάρος), προκρίθηκε στις 16 καλύτερες ομάδες του Τσάμπιονς Λιγκ για δεύτερη συνεχή χρονιά όμως στη συνέχεια αποκλείστηκε στον όμιλο που μετείχαν Ούιπεστ, Γλυφάδα και Μεντιτεράνι.

Για την ίδια περίοδο ο Εθνικός διοργάνωσε στο πλαίσιο του Γιούρο Καπ (πρώην ΛΕΝ Τρόφι) προκριματικό όμιλο για την φάση των «16» και κατάφερε να προκριθεί ως πρώτος -με τρεις νίκες σε ισάριθμους αγώνες- στις «8» καλύτερες ομάδες της δεύτερης τη τάξει διασυλλογικής διοργάνωσης γνωρίζοντας όμως τον αποκλεισμό από τη μετέπειτα κυπελλούχο ουγγρική, Ούιπεστ.

Για την περίοδο 2023–24 ο Εθνικός που βρίσκεται στη 13η θέση της κατάταξης γυναικείων συλλόγων, ξεπέρασε το εμπόδιο των προκριματικών του Τσάμπιονς Λιγκ (νίκη **17–15** επί της καταλανικής και 9ης στην ευρωπαϊκή κατάταξη, Μεντιτεράνι, νίκη **12–9** επί της Τριέστε, νίκη **9–7** επί της Πάντοβα) και για άλλη μια φορά συγκαταλέχτηκε στις «16» κορυφαίες ομάδες του γυναικείου πόλο στην Ευρώπη. Στην κύρια φάση του Τσάμπιονς Λιγκ κληρώθηκε σε όμιλο με την καταλανική Ματαρό (περυσινή φιναλίστ του Τσάμπιονς Λιγκ και 4η στην κατάταξη της ΛΕΝ) και τις ουγγρικές Έγκερ (πρωταθλήτρια Ουγγαρίας και 21η στην κατάταξη) και Φερεντσβάρος (11η στην Ευρώπη). Επικράτησε της Φερεντσβάρος στον Πειραιά με **15–13** και της Έγκερ (**14–11**) αλλά έχασε με **16–15** στην Ουγγαρία από την Έγκερ και με **4–13** στον Πειραιά και **18–8** από την πανίσχυρη Ματαρό.

Το 2024 το τμήμα κατέκτησε για πρώτη φορά το κύπελλο Ελλάδος, νικώντας στα πέναλτι **17–15** στον ημιτελικό τη Βουλιαγμένη αν και βρέθηκε τεσσεράμιση λεπτά πριν το τέλος πίσω με 12–8, ισοφαρίζοντας τον αγώνα 12–12. Στον τελικό αν και το μεγάλο αουτσάιντερ επικράτησε του Ολυμπιακού πάλι στα πέναλτι με **13–11** οδηγώντας τον στην πρώτη του ήττα στην Ελλάδα από το 2019. Ο Εθνικός είχε την υπεροχή σε όλη την αναμέτρηση με εξαίρεση τρεις φορές που προηγήθηκε ο αντίπαλος του (1–0, 8–7, 9–8). Η τερματοφύλακας του Εθνικού, Ελένη Σωτηρέλη πραγματοποιώντας μεγάλη εμφάνιση ισοφάρισε τον αγώνα και στη διαδικασία των πέναλτι απέκρουσε καθοριστικό πέναλτι, κερδίζοντας έτσι τον τίτλο του πολυτιμότερου παίκτη.

Το γυναικείο τμήμα του Εθνικού έχει συνεισφέρει και σε φιλανθρωπικές δράσεις μαζί με άλλες ομάδες και φορείς.

Τη σεζόν 2024–25, μετείχε στα προκριματικά του Τσάμπιονς Λιγκ όπου αποκλείστηκε με 1 νίκη (16–15 επί της Χάποελ Γιόκναμ) και 3 ήττες (9–11 από Τενερίφη, 8–13 από Πάντοβα και 10–16 από Άλιμο) και συνέχισε στο Euro Cup.

Στον προκριματικό όμιλο του Euro Cup, προκρίθηκε στους αγώνες που έδωσε στο Βερολίνο, επικρατώντας της Χάποελ Γιόκναμ (18–13) και της διοργανώτριας Σπάνταου 04 (13–7) ενώ ηττήθηκε από την ισπανική Καταλούνια (6–9) και την ολλανδική Ντε Τσάαν (9–14). Έτσι όπως και το 2023, προκρίθηκε στους «8» του Euro Cup. Εκεί αντιμετώπισε τον ΑΝΟ Γλυφάδας αλλά αποκλείστηκε με δύο ήττες σε ισάριθμους αγώνες (5–7 στον Πειραιά, 6–3 στη Γλυφάδα). Στο πρωτάθλημα κατέκτησε την πέμπτη θέση κερδίζοντας το απευθείας εισιτήριο για τους ομίλους του EuroCup για τη σεζόν 2025–26.

Τη σεζόν 2025–26, ο Εθνικός συμμετέχει στους ομίλους του EuroCup όπου με 3 νίκες, προκρίνεται για 4η φορά τα τελευταία 5 χρόνια στους «8» ευρωπαϊκής διοργάνωσης.

## Οι αγώνες του Εθνικού στην πορεία προς τα δύο ευρωπαϊκά τρόπαια

## Θέσεις στο πρωτάθλημα Α' κατηγορίας

#### Πανελλήνιο πρωτάθλημα (1988), Α1 Εθνική κατηγορία (1989–)

## Τρέχουσα σύνθεση
Αγωνιστική περίοδος: 2024–25

#### Επιτελείο

## Αξιόλογες αθλήτριες
[μικρογραφία|246x246εσ|Η χρυσή ολυμπιονίκης του 2008, Ολλανδή [Ίφκε Φαν Μπέλκουμ, συνέβαλε στην κατάκτηση του πρώτου κυπέλλου Ευρώπης.]]

## Αξιόλογοι προπονητές/ριες
*  Ανάργυρος Κεχαγιάς
*  Κουν Πλασμάιερ
*  Αντιγόνη Ρουμπέση
*  Στέφανος Λέανδρος

## Αλλοδαπές υδατοσφαιρίστριες
21 αλλοδαπές υδατοσφαιρίστριες έχουν αγωνιστεί στον Εθνικό. Από πλευράς εθνικότητας, οι πολίστριες από την Αυστραλία κατέχουν τον μεγαλύτερο αριθμό με πέντε παίκτριες από το 2002 έως σήμερα.

Πηγή: Κ.Ο.Ε.

## Διακρίσεις

### Πρωτάθλημα Νέων Γυναικών
Η ομάδα νέων γυναικών του Εθνικού κατέκτησε το πρωτάθλημα στην κατηγορία Νέων Γυναικών το 2007.

Οι αγώνες του Εθνικού:
* Εθνικός – Γ.Σ. Χαϊδαρίου 31–2 (05/01/2007)
* Εθνικός – Ν.Ο. Χίου 13–0 (19/01/2007)
* Εθνικός – Ν.Ο. Χανίων 11–5 (21/01/2007)
* Εθνικός – Ν.Ο. Χανίων 13–10 (20/06/2007)
* Εθνικός – Α.Ν.Ο. Γλυφάδας 6–5 (21/06/2007)
* Εθνικός – Ηρακλής Θεσσαλονίκης 13–9 (22/06/2007)

### Πρωτάθλημα Μίνι Κορασίδων
Οι αγώνες του Εθνικού:

* Εθνικός – Ν.Ε. Πατρών 15–6 (18/01/2025)
* Εθνικός – Άλιμος Ν.Α.Σ. 13–7 (18/01/2025)
* Εθνικός – Α.Ο. Ποσειδώνας Ληξουρίου 25–2 (19/01/2025)
* Εθνικός – Ν.Ε. Πατρών 18–10 (09/03/2025)
* Εθνικός – Άλιμος Ν.Α.Σ. 11–4 (10/03/2025)
* Εθνικός – Ηλυσιακός Α.Ο. 11–8 (10/07/2025)
* Εθνικός – Π.Α.Ο.Κ. 19–7 (11/07/2025)
* Εθνικός – Ν.Ε. Πατρών 16–7 (12/07/2025)
* Εθνικός – Άλιμος Ν.Α.Σ. 12–7 (13/07/2025)
* **ΤΕΛΙΚΟΣ:** Εθνικός – Ηλυσιακός Α.Ο. 11–5 (13/07/2025)

## Ευρωπαϊκοί τελικοί

## Παραπομπές


Γυναικες